《渔家傲（用履齐韵赠邵惜惜）》
宋代·郭应祥

自古馀杭多俊俏。风流不独夸苏小。又见尊前人窈窕。花枝袅。苏看忘却朱颜老。

曲巷横街深更杳。追欢买笑须年少。悔不从前相识早。心灰了。逢场落得掀髯笑。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。